Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jeesus käskee uskovia -
olemaan täydellisiä, niin kuin taivaallinen Isämme on.
Tähän järisyttävään käskyyn lopetimme viime kerralla.
Jumala kutsuu meitä olemaan täydellisiä -
Pyhän Hengen voimalla ja voitelulla.
Tulemme nyt Matteuksen evankeliumin lukuun 6.
Siinä vuorisaarnan opetukset jatkuvat, -
mutta nyt kyseessä ovat käskyt Jumalan uskollisille palvelijoille.
Meidän on kysyttävä itseltämme, tahdommeko palvella Jumalaa.
Haluammeko toteuttaa hänen tahtoaan läpi elämämme tavalla, -
joka tuo hänelle ylistystä?
Sitä oikea opetuslapsi haluaa.
Hän ymmärtää Jumalan armoa, laupeutta ja anteeksiantamusta.
Hän rakastaa Vapahtajaa, joka on hänelle antanut anteeksi.
Hän tahtoo elää Vapahtajaa miellyttäen.
Siksi Matteus puhuu luvussa 6 hyvistä teoista.
KR -92: Matteus 6: -
"Varokaa..."
Rukoilen usein: "Jumala, varoita minua.
Anna Pyhän Hengen antaa minulle synnintunto, -
jos käännyn sinusta pois kulkemaan omia teitäni.
Pyydetään, että Jumala neuvoo, varoittaa ja antaa meille synnintunnon.
Hän sanoo: "Varokaa tuomasta hurskaita tekojanne..."
Hurskaat teot voidaan kääntää myös sanoilla hyväntekeväisyys -
tai almujen anto.
Annetaan jollekin jotain hyvää, -
jota he tarvitsevat.
Ei odoteta takaisinmaksua.
Haluat olla siunauksena, koska Jumala on siunannut sinua.
"Varokaa tuomasta hurskaita (ystävällisiä) tekojanne -
ihmisten katseltavaksi..."
Älä tee hyviä tekoja niin, että toiset näkevät.
Se ei ole hyvän työn tarkoitus.
Jos kuitenkin tekee niin, tapahtuu jotain.
"...muuten ette saa palkkaa taivaalliselta Isältänne."
Jos teemme hyvän työn -
uhrautuvasti, epäitsekkäästi ja muille siunaukseksi, -
se on oikein ja Jumalalle mieluista.
Mutta jos haluamme toisten näkevän hyvän työmme, -
emme saa siitä Jumalalta siunausta.
"... muuten ette saa palkkaa taivaalliselta Isältänne."
Sitten hän opastaa, miten toimia.
"Kun siis autat köyhiä, -
älä toitota siitä niin kuin tekopyhät tekevät -
synagogissa (kokoontumispaikoissa) ja kujilla..."
Tässä yhteydessä "synagoga" ei tarkoita juutalaisten pyhäkköä -
vaan yleistä kokoontumispaikkaa, koska sitten mainitaan kujat.
Kun autamme jotakuta, -
meidän ei tule kiinnittää siihen toisten huomiota.
Toimi hiljaa. Muuten käyttäydyt kuin tekopyhät.
"...niin kuin tekopyhät tekevät synagogissa ja kujilla, -
jotta ihmiset kiittelisivät heitä."
Tällaisia ihmisiä kiinnostaa enemmän ihmisten kuin Jumalan reaktio.
Se kertoo paljon.
Uskotko, että Jumala palkitsee hyvät teot?
Heprealaiskirjeessä sanotaan: "Eihän Jumala ole epäoikeudenmukainen, -
ei hän unohda teidän tekojanne..."
Jumala on oikeudenmukainen ja palkitsee hyvät tekosi.
Hän tekee niin jo tässä ajassa mutta pääasiassa tulevassa.
Puhuin aiemmin taivaallisesta vakuutuksesta.
Kun olet uskollinen Jumalalle, hän on uskollinen sinulle.
Jumala on aina uskollinen.
Mutta hän voi myös pysyä hiljaa. Hänen ei ole pakko toimia elämässäsi.
Hänen ei ole pakko vastata, kun pyydät apua vaikeuksiisi.
Mutta jos itse autat toisia mielelläsi, -
se on paras vakuutus, -
koska silloin Jumala seuraa elämääsi tarkasti.
Sitten kun sinulla on jokin tarve, Jumala täyttää sen.
Mutta jos et usko, että Jumala auttaa, et pidä hänen toimintaansa tärkeänä.
Autat muita vain siksi, että tahdot ihmisten näkevän tekosi.
Janoat enemmän ihmisten kuin Jumalan suosiota.
Kun esitän itselleni kysymyksiä, kirjoitan ne ylös ja lausun ne ääneen.
Uskonko Jumalan mielisuosioon? Haluanko sitä?
En tarkoita syntien anteeksiantoa vaan hänen mielisuosiotaan arjessa.
Uskonko tai haluanko sitä?
Vai odotanko apua ihmisiltä?
Tämä on perustavaa laatua oleva asia uskonelämässä.
Uskommeko todella Jumalan mielisuosioon?
Jumala varoittaa jakeessa 2: -
"Kun siis autat köyhiä, älä toitota siitä -
niin kuin tekopyhät -
synagogissa (yleisillä paikoilla) ja kujilla, -
jotta ihmiset kiittelisivät heitä."
Sitten Jumala antaa neuvon.
Aiotko noudattaa sitä?
Jae 2 jatkuu: "Totisesti..."
"Totisesti" on hepreaksi aamen, joka tulee sanasta emet, totuus.
Myös kreikankielinen alkuteksti käyttää heprean sanaa aamen.
Hän tarkoittaa: "Tähän voi luottaa. Tämä on totta.
Tätä tietoa sinun olisi syytä soveltaa elämääsi."
"Totisesti: he ovat jo palkkansa saaneet."
Jos etsit ihmisiltä kiitosta, -
se on palkkasi.
Tällaiset saavat palkkansa ihmiseltä.
"Kun annat almun (kun teet hyvää), -
älköön vasen kätesi tietäkö mitä oikea tekee..."
Jeesus tarkoittaa seuraavaa.
Jos joku tekee hyvää saadakseen kiitoksen ihmisiltä, -
se on hänen palkkansa.
"Totisesti: he ovat jo palkkansa saaneet."
Jae 3: "Kun annat almun, -
älköön vasen kätesi tietäkö mitä oikea tekee, -
jotta hyvä tekosi pysyisi salassa."
Kukaan ei niitä näe paitsi teon vastaanottaja.
"Isäsi, joka näkee myös sen, mikä on salassa, palkitsee sinut."
Hän näkee salassa tehdyn ja palkitsee avoimesti.
Ihmiset eivät näe tekojasi -
vaan sen, miten Jumala siihen reagoi.
Elämäsi todistaa muille Jumalan siunauksista.
He näkevät, miten Jumala pitää sinusta huolta ja toimii elämässäsi.
Elämästäsi näkyy, että Jumalan tahto on sinulle tärkeintä -
ja että olet siunauksena muille.
On hyvä, jos meistä näkyy sellainen.
Jae 5: "Kun rukoilette..." Asioiden järjestys on tärkeä.
Hän sanoo: "Olkaa täydelliset. Näin täydellinen käyttäytyy.
Silloin palkitsen sinut."
Sitten hän sanoo: "Kun rukoilette..."
Jos aiomme vaeltaa täydellisesti, meidän on rukoiltava oikein.
Monien on vaikea rukoilla niin, -
että saa Jumalalta voitelun ja voiman.
Jae 5: -
"Kun rukoilette, älkää tehkö sitä tekopyhien tavoin."
Ihmistä, johon Jeesus ei ole tyytyväinen, hän kutsuu tekopyhäksi.
Hän ei puhu niistä, jotka sanovat: -
"En usko Jumalaan. Hän ei ole minulle tärkeä.
Hengelliset asiat ovat naurettavia." He eivät ole tekopyhiä.
Hän varoittaa toisesta ihmisryhmästä, -
niistä, jotka sanovat olevansa hänen opetuslapsiaan, -
mutta joiden elämästä usko ei näy.
He eivät elä kuuliaista elämää.
He ovat tekopyhiä, joista Jumala varoittaa.
Vuorisaarnassa opetetaan, miten vältymme olemasta tekopyhiä.
Tekopyhät Jumala tuomitsee.
Hän sanoo: "Kun rukoilette, älkää tehkö sitä tekopyhien tavoin.
He asettuvat mielellään synagogiin ja kadunkulmiin rukoilemaan..."
He rukoilevat julkisesti, jotta heidät nähtäisiin.
Ihmiset rukoilevat tietysti hengellisissä tilaisuuksissa.
Mutta tekopyhät etsivät paikan, jossa he ovat näkyvillä.
Ihmiset kehuvat, millainen rukouksen mies tai nainen on kyseessä.
Jeesus sanoo: "Älkää toimiko niin."
Hän sanoo: "Kun rukoilette, älkää tehkö sitä tekopyhien tavoin.
He asettuvat mielellään synagogiin ja kadunkulmiin rukoilemaan, -
jotta olisivat ihmisten näkyvissä."
Toisia motivoi halu tulla huomatuksi.
He etsivät palkintoa Jumalan sijaan ihmisiltä.
On myös ihmisiä, jotka eivät rukoile siksi, -
että Jumala kuulisi ja vastaisi, -
vaan jotta ihminen kuulisi hänen rukouksensa.
"Älkää rukoilko kuin tekopyhät kadunkulmissa, -
jotta olisivat ihmisten näkyvissä.
Totisesti: he ovat jo palkkansa saaneet."
He saivat palkkionsa, kun ihmiset heidät näkivät.
Taivas pysyy silloin vaiti.
Luotatko siihen, että taivaasta vastataan, kun rukoilet?
Jos olet Jumalan tahdossa ja haluat kirkastaa hänen nimeään, -
hän vastaa.
Saamme luottaa siihen, että rukouksiimme vastataan.
Jae 6: -
"Kun sinä rukoilet, mene sisälle huoneeseesi..."
Kyseessä on rukouskammio, yksityinen paikka.
"Kun sinä rukoilet, mene sisälle huoneeseesi, -
sulje ovi ja rukoile sitten Isääsi, -
joka on salassa.
Isäsi, joka näkee myös sen, mikä on salassa, palkitsee sinut."
Jae sisältää lupauksen.
Kunnon rukous vaatii salaiseen paikkaan menemistä.
Kyseessä ei ole spektaakkeli.
Menemme Jumalan eteen nöyränä, vakavissamme hiljaiseen paikkaan.
Rukoilemme salassa taivaan Isää.
"Isäsi, joka näkee myös sen, mikä on salassa, -
palkitsee sinut." Sana "palkita" merkitsee antamista.
Hän korvaa ja hyvittää.
Hän palkitsee meidät avoimesti.
Hän tuo asian julki.
Siksi on tärkeä ymmärtää, -
että rukouksiin vastataan.
Emme pelkästään toivo, että kenties niin käy.
Meidän tulee odottaa luottavaisesti hänen kuulevan ja toimivan.
Jae 7: -
"Ja kun rukoilette, niin älkää tyhjiä hokeko niinkuin pakanat..."
Asioiden toistaminen rukouksessa on turhaa.
"Ja kun rukoilette, niin älkää tyhjiä hokeko -
niinkuin pakanat, -
jotka luulevat, että heitä heidän monisanaisuutensa tähden kuullaan."
He luulevat, että toistaminen auttaa.
Luulemme, että uskonhenkisyyttä todistaa tekojen tai rukouksen määrä.
Ei asia ole niin.
On kyseessä luottamus Jumalan lupauksiin.
Usko on sitä, että odottaa Jumalan toimivan lupaustensa mukaan.
"Ja kun rukoilette, -
niin älkää tyhjiä hokeko niin kuin pakanat, -
jotka luulevat, että heitä heidän monisanaisuutensa tähden kuullaan.
Älkää siis olko heidän kaltaisiaan; -
sillä teidän Isänne kyllä tietää, mitä te tarvitsette, -
ennenkuin häneltä anottekaan.
Rukoilkaa siis te näin..."
Tämän jälkeen hän opettaa tärkeän mallirukouksen.
On tärkeä ymmärtää, -
millaista asennetta tarvitsemme Isä meidän -rukoukseen.
Ollaan varmoja niistä asioista, joista hän on tässä puhunut.
Meidän on ensinnäkin uskottava, -
että Jumala kuulee rukouksemme.
Toisekseen hän kuuntelee vastatakseen, -
koska se kuuluu hänen luonteeseensa.
Rukous on myös henkilökohtaista.
Emme rukoile siksi, että toiset meitä katselisivat.
Emme halua ihmisten huomaavan, kun rukoilemme.
"Oi, miten hurskas mies. Niin antautunut rouva. Rukoilee pitkään."
Tuollaiset toimintatavat ovat alkuperältään pakanallisia.
Pakanallisuudessa keskitytään ihmiseen, -
siihen mitä hän tekee tai miten hän näkee asiat.
Varotaan, ettei rukouselämämme perustu pakanallisille toimintatavoille.
Messias sanoo: "Kun rukoilet, mene yksinäisyyteen."
Saat odottaa, että Jumala kuulee sinua salaisessa kammiossasi.
Hän, joka näkee, mitä kätkössä teet, antaa vastauksen avoimesti.
Uskotko, että hän kuulee ja vastaa?
Jos et, niin Isä meidän -rukouksella -
ei ole sinulle merkitystä.
Eivät sen sanat ole taikasanoja, -
jotka lausumalla kaikki muuttuu.
Tämä rukous opettaa, mitä meidän tulee pyytää, -
mitä voimme odottaa ja mitä tietää Jumalan tavoitteista.
Siitä näkyy, mikä on tärkeää Jumalalle ja mitä hän aikoo tehdä.
Jos emme halua Isä meidän -rukouksen sisältämiä asioita, -
miksi lausuisimme sen.
Meidän pitää käsittää, -
että elämme merkittävää muutosten aikaa.
Siksi meidän tulee antautua Jumalalle -
ja hankkia paljon tietoa hengellisistä asioista, VT:n profetioista.
VT:n profetioista opimme, mitä rukoilla, -
ja saamme palavuutta rukoukseen.
Opimme myös, miten usein rukoilla.
Ne ovat erittäin tärkeitä asioita.
Messias itse opettaa Isä meidän -rukouksen.
Se voi muuttaa elämäsi -
ja käytöksesi.
Saat Jumalan uskolliselle palvelijalle sopivan asenteen, -
jos rukoilet odottavalla mielellä.
Tunnemme kyllä kaikki tämän rukouksen, -
muttemme käsitä, ettei sitä ole tarkoitettu vain lausuttavaksi -
vaan otettavaksi vastaan sydämeen.
Se on tarkoitettu sisäistettäväksi niin, että se ilmenee teoissamme.
Siinä opetetaan, -
ettemme pyydä Jumalaa vain toimimaan yleisesti -
vaan toimivan tilanteessamme ja elämässämme, -
siellä missä olen ja elän.
Olemme Jumalan työtovereita.
Jumala haluaa toteuttaa tavoitteitaan omissaan ja heidän ympärillään.
Tässä rukouksessa kerrotaan tavoitteista, joita kohti tulisi pyrkiä.
Toivon ja odotan, -
että kun tutkimme ensi kerralla Isä meidän -rukousta, -
se mullistaisi elämämme.
Se tulee muuttamaan näkökulmamme ja ajatuksemme -
ja sen, miten toteutamme Jumalan tahtoa.
Rukouksessa on voima muuttaa tilanteemme -
Jumalan mielen mukaisiksi.
Mutta jos emme tavoittele hengellisiä asioita ja elä niiden mukaan, -
rukouksissamme ei ole voitelua eikä voimaa.
Emme saa siitä viisautta emmekä tee sitä, mitä pitäisi.
Silloin rukoilu tuntuu turhauttavalta.
Monia ei kiinnosta rukous, -
koska he eivät saa Jumalan lupaamia tuloksia.
Nähdään ensi viikolla. Shalom Israelista!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen